b'\n_START_ARTICLE_\nChitozanas\n_START_SECTION_\nNat\xc5\xabrali biokontrol\xc4\x97\n_START_PARAGRAPH_\n\xc5\xbdem\xc4\x97s \xc5\xabkyje chitozanas naudojamas kaip nat\xc5\xabrali priemon\xc4\x97 pagerinti augim\xc4\x85, kaip ekologi\xc5\xa1kas biopesticidas, kuris pagerina augal\xc5\xb3 sugeb\xc4\x97jim\xc4\x85 gintis nuo grybeli\xc5\xb3. Dirvoje ir vandenyje b\xc5\xabn a daug chitino ir chitozano molekuli\xc5\xb3 irimo produkt\xc5\xb3.\n_START_SECTION_\nVandens filtravimas\n_START_PARAGRAPH_\nChitozanas taip pat gali b\xc5\xabti naudojamas vandeniui filtruoti. Chitozanas priver\xc4\x8dia smulkias nuos\xc4\x97das susijungti, taip padeda jas pa\xc5\xa1alinti i\xc5\xa1 filtruojamo vandens. Jis taip pat pa\xc5\xa1alina fosfor\xc4\x85 ir sunki\xc4\x85sias druskas. Paprastas sm\xc4\x97lio filtras pa\xc5\xa1alina iki 50% drumzli\xc5\xb3, o su chitozanu\xc2\xa0\xe2\x80\x93 iki 99% drumzli\xc5\xb3.\n_START_SECTION_\nNaudojimas vyndaryst\xc4\x97je\n_START_PARAGRAPH_\nChitozanas turi ilgamet\xc4\x99 istorij\xc4\x85 vyndaryst\xc4\x97je. Jis padidina nus\xc4\x97dimo aktyvum\xc4\x85, suma\xc5\xbeina polifenoli\xc5\xb3 oksidacij\xc4\x85 ir vario suri\xc5\xa1im\xc4\x85.\n_START_SECTION_\nPotencialas pramon\xc4\x97je\n_START_PARAGRAPH_\nMokslininkai suk\xc5\xabr\xc4\x97 poliuretano dang\xc4\x85 su chitozanu, kuri atsistato paveikus j\xc4\x85 ultravioleto lempa. Procesas u\xc5\xbetrunka ma\xc5\xbeiau nei valand\xc4\x85. Marek W. Urban, mokslininkas, dirbantis \xc5\xa1iame projekte, teigia, jog polimeras gali atsistatyti tik vien\xc4\x85 kart\xc4\x85 toje pa\xc4\x8dioje vietoje.\n_START_SECTION_\nNaudojimas biomedicinoje\n_START_PARAGRAPH_\nChitozano savyb\xc4\x97s padeda greitai sustabdyti kraujavim\xc4\x85. Chitozano hemostatiniai produktai padidina pacient\xc5\xb3 i\xc5\xa1gyvenamum\xc4\x85._NEWLINE_Chitozano savyb\xc4\x97s taip pat leid\xc5\xbeia j\xc4\xaf naudoti transderminiame vaist\xc5\xb3 perne\xc5\xa1ime; jis limpa prie gleivini\xc5\xb3, reaktyvus, tod\xc4\x97l gali b\xc5\xabti pagamintas \xc4\xafvairi\xc5\xb3 form\xc5\xb3, ir svarbiausia\xc2\xa0\xe2\x80\x93 turi teigiam\xc4\x85 kr\xc5\xabv\xc4\xaf r\xc5\xabg\xc5\xa1tin\xc4\x97je aplinkoje. Tad chitozanas gali b\xc5\xabti naudojamas perne\xc5\xa1ti vaist\xc4\x85 \xc4\xaf r\xc5\xabg\xc5\xa1tin\xc4\x99 aplink\xc4\x85, kur chitozano \xc4\xafpakavimas suyra atlaisvindamas vaist\xc4\x85. Vienas i\xc5\xa1 toki\xc5\xb3 perne\xc5\xa1am\xc5\xb3 vaist\xc5\xb3 yra insulinas.'